CELEX: 32020D0903
Language: da
Date: 2020-06-29 00:00:00
Title: Rådets afgørelse (FUSP) 2020/903 af 29. juni 2020 om ændring af afgørelse 2013/233/FUSP om Den Europæiske Unions bistandsmission vedrørende integreret grænseforvaltning i Libyen (EUBAM Libya)

30.6.2020   
               
               
                  DA
               
               
                  Den Europæiske Unions Tidende
               
               
                  L 207/32
               
            
         RÅDETS AFGØRELSE (FUSP) 2020/903
         af 29. juni 2020
         om ændring af afgørelse 2013/233/FUSP om Den Europæiske Unions bistandsmission vedrørende integreret grænseforvaltning i Libyen (EUBAM Libya)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 22. maj 2013 vedtog Rådet afgørelse 2013/233/FUSP (1), som oprettede Den Europæiske Unions bistandsmission vedrørende integreret grænseforvaltning i Libyen (EUBAM Libya).
                  
               
                     (2)
                  
                  
                     Den 17. december 2018 vedtog Rådet afgørelse (FUSP) 2018/2009 (2), som forlængede mandatet for EUBAM Libya indtil den 30. juni 2020.
                  
               
                     (3)
                  
                  
                     Den 16. april 2020 besluttede Den Udenrigs- og Sikkerhedspolitiske Komité (»PSC«), at EUBAM Libya på grund af covid-19-pandemien bør forlænges med ét år med samme mandat, hvilket kan tages op til fornyet overvejelse, når omstændighederne tillader det.
                  
               
                     (4)
                  
                  
                     Den 14. maj 2020 besluttede PSC desuden, at Vincenzo TAGLIAFERRI, der blev udnævnt til missionschef den 30. august 2016 ved Den Udenrigs- og Sikkerhedspolitiske Komités afgørelse (FUSP) 2016/1634 (3), og hvis mandat regelmæssigt er blevet forlænget, senest frem til den 30. juni 2020 ved Den Udenrigs- og Sikkerhedspolitiske Komités afgørelse (FUSP) 2019/2077 (4), fortsat bør varetage denne funktion indtil den 30. september 2020.
                  
               
                     (5)
                  
                  
                     Afgørelse 2013/233/FUSP bør ændres i overensstemmelse hermed.
                  
               
                     (6)
                  
                  
                     EUBAM Libya vil blive gennemført i en situation, som kan blive forværret og vil kunne hindre opnåelsen af målene for Unionens optræden udadtil, jf. artikel 21 i traktaten —
                  
               VEDTAGET DENNE AFGØRELSE:
         
            Artikel 1
            Afgørelse 2013/233/FUSP ændres som følger:
            
                        1)
                     
                     
                        I artikel 6 tilføjes følgende stykke:
                        
                           »8.   Vincenzo TAGLIAFERRI er missionschef for perioden fra den 1. juli 2020 til den 30. september 2020.«
                        
                     
                  
                        2)
                     
                     
                        Artikel 13, stk. 1, sjette afsnit, affattes således:
                        »Det finansielle referencegrundlag til dækning af udgifterne til EUBAM Libya fra den 1. januar 2019 til den 30. juni 2021 udgør 60 038 863,03 EUR.«
                     
                  
                        3)
                     
                     
                        Artikel 16, stk. 2, affattes således:
                        »Den finder anvendelse indtil den 30. juni 2021.«
                     
                  
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 29. juni 2020.
            
               
                  På Rådets vegne
               
               A. METELKO-ZGOMBIĆ
               
                  Formand
               
            
         
         
            (1)  Rådets afgørelse 2013/233/FUSP af 22. maj 2013 om Den Europæiske Unions bistandsmission vedrørende integreret grænseforvaltning i Libyen (EUBAM Libya) (EUT L 138 af 24.5.2013, s. 15).
         
            (2)  Rådets afgørelse (FUSP) 2018/2009 af 17. december 2018 om ændring og forlængelse af afgørelse 2013/233/FUSP om Den Europæiske Unions bistandsmission vedrørende integreret grænseforvaltning i Libyen (EUBAM Libya) (EUT L 322 af 18.12.2018, s. 25).
         
            (3)  Den Udenrigs- og Sikkerhedspolitiske Komités afgørelse (FUSP) 2016/1634 af 30. august 2016 om udnævnelse af missionschefen for Den Europæiske Unions bistandsmission vedrørende integreret grænseforvaltning i Libyen (EUBAM Libya) (EUBAM Libya/1/2016) (EUT L 243 af 10.9.2016, s. 10).
         
            (4)  Den Udenrigs- og Sikkerhedspolitiske Komités afgørelse (FUSP) 2019/2077 af 28. november 2019 om forlængelse af mandatet for missionschefen for Den Europæiske Unions bistandsmission vedrørende integreret grænseforvaltning i Libyen (EUBAM Libya) (EUBAM Libya/1/2019) (EUT L 316 af 6.12.2019, s. 32).